16 Mzimu waku Chiuta ungawovya ŵana ŵinu kuti aje ndi chivwanu chakukho. (Ŵag. 5:22, 23) Chipasu chito nyengu kuti chikhomi, ndimu so chiliri chivwanu. Mwaviyo, mukhumbika kuzizipiza ndipuso kulutiriza kusambiza ŵana ŵinu. Mubali munyaki ku Japan wanguti: “Ini ndi muwolu wangu tayanjanga ukongwa kusambiza ŵana ŵidu. Kutuliya pa unamana, zuŵa lelosi ndasambiranga nawu maminiti 15 kupatuwaku mazuŵa nga maunganu. Yiwu awonanga kuti nkhwakusuza cha kusambira maminiti 15 pe.” Wakuwonere dera munyaki wangulemba kuti: “Ndeche munyamata, ndenga ndi mafumbu nganandi kweniso ndakayikiyanga vinthu vinyaki. Pati pajumpha nyengu, mafumbu ngangu ngamukikanga pa maunganu, pa sambiru la banja pamwenga asani ndisambira Bayibolu pakundija. Ndichu chifukwa chaki apapi akhumbika kulutiriza kusambiza ŵana ŵawu.”